cyanic-selkie/wikianc huggingface dataset:
Հասարակական կազմակերպություններ
Հասարակայնության հետ կապեր
Ոչ պետական կազմակերպությունները կարիք ունեն ունենալ հասարակայնության հետ առողջ կապեր՝ իրենց նպատակակտին հասնելու համար, բացի այդ՝ փորձառու հանրային արշավներ կազմակերպելու, ֆոնդհայթայթումներ իրականացնելու և կառավարության հետ գործ ունենալու համար։ Դրա վերաբերյալ էթիկայի վարքականոնը ստեղծվել է 2002 թվականին «Աշխարհի ոչ պետական կազմակերպությունների ասոցիացիայի» կողմից ։
Աշխատակազմ
ՀԿ-ների մի մասն ունի վարձատրվող աշխատակազմ, մյուս մասը հիմնվում է կամավորական սկզբունքի վրա։ Բացի այդ, ՀԿ-ների մի մասը զարգացող երկրներում ունի միջազգային աշխատակազմ, մյուսները հիմնվում են տեղակական աշխատակիցների կամ կամավորների մատուցած ծառայությունների վրա։ Արտասահմանյան աշխատակազմը կարող է բավարարել հովանավորին, որն ուզում է տեսնել, որ նախատեսված ծրագրերն իրականացվում են մի մարդու կողմից, ով ինդուստրացված երկրից է։ Այս աշխատողների (կամավորների) փորձառությունը կարող է անհավասարակշռված լինել հետևյալ գործոններով՝ արտասահմանցի աշխատողների աշխատանքի արժեքն ավելի բարձր է, նրանք չունեն արմատական կապեր տվյալ երկրի հետ և տեղի փորձառությունը կարող է թերարժևորվել ։ 1995 թվականի վերջին, «Քընսըրնս վորլդուայն» (միջազգային ՀԿ է, որի ուղղությունն աղքատության վերացումն է) վարձեց 194 արտասահմանցի և 5000 տեղական աշխատակազմ Հայիթիում և Ասիայի ու Աֆրիկայի զարգացող երկրներում։
Ֆինանսավորում
Հասարակական կազմակերպությունները սովորաբար ֆինանսավորվում են նվիրատվությունների միջոցով, բայց որոշ մասը խուսափում է պաշտոնական ֆինանսավորումներից և աշխատում են կամավորական սկզբունքով։ Հասարակական կազմակերպությունները կարող են ունենալ բարեգործական կարգավիճակ, կամ կարող են ազատվել հարկերից իրենց հասարակական նպատակները իրականացնելու համար։ Երկրորդ համաշխարհային պատերազմից հետո հասարակական կազմակերպությունները կարևոր դեր ունեցան միջազգային զարգացման գործում, մասնավորապես աղքատության կրճատման ու մարդասիրական օգնության գործում ։ Ֆինանսավորման աղբյուրները ներառում են նաև անդամավճարներ, ապրանքների կամ ծառայությունների վաճառք, դրամաշնորհներ միջազգային կազմակերպություններից կամ պետությունից, ինչպես նաև մասնավոր նվիրատվություններ ։ Չնայած «ոչ պետական կազմակերպություն» տերմինը ցույց է տալիս անկախություն կառավարությունից՝ մի շարք ՀԿ-ներ կախված են պետակակն ֆինանսավորումից։ Հասարակական կազմակերպության պետական ֆինանսավորումը հակասական է, քանի որ «մարդասիրական միջամտության հիմնական իմաստը հետևյալն էր, որ ՀԿ-ները և քաղաքացիական հասարակությունը իրավունք ունեն և պարտավոր են պատասխանել օգնության և համերաշխության գործողություններով կարիքի մեջ գտնվող կամ ճնշումների ենթարկված մարդկանց» ։ Որոշ հասարակական կազմակերպություններ, ինչպիսի «Գրինփիսն» է, չեն ընդունում ֆինանսական միջոցներ կառավարությունից կամ միջկառավարական կազմակերպություններից ։
Վերադիր ծախսեր
Վերադիր ծախսը գումարի այն քանակն է, որը ծախսվել է հասարակական կազմակերպության աշխատանքի, քան իրականացրած ծրագրերի վրա ։ Դա ներառում է օֆիսային ծախսերը, աշխատավարձերը, բանկային և հաշվապահական ծախսերը։ Հասարակական կազմակերպության ընդհանուր բյուջեի ծախսերի տոկոսը վերադիր ծախսերի նկատմամբ հաճախակի է քննադատվում։ Վերադիր ծախսերի 4 տոկոսից պակասը համարվում է նորմալ ։ Համաձայն «Ոչ պետական կազմակերպությունների համաշխարհային ասոցացիայի»՝ ավելին քան 86 տոկոսը պետք է ծախսվի ծրագրերի վրա (վերադիր ծախսերն էլ պետք է 20 տոկոսից պակաս լինեն) ։ Քաղաքական ինստիտուտի (Urban institute) և Ստենֆորդ համալսարանի սոցիալական նորարարության կենտրոնի կողմից հրապարակված հետազոտությունը ցույց է տվել, որ գնահատում իրականցնող կազմակերպությունները դրդապատճառներ են ստեղծում ՀԿ-ների համար, որ քողարկեն կամ նվազեցնեն վերադիր ծախսերը, ինչը կարող է կրճատել կազմակերպչական արդյունավետությունը ։ Այլընտրանքային գնահատում իրականցնող կազմակերպությունը  կիրականացներ (որպես լրացում ֆինանսական տվյալներին) կազմակերպության թափանցիկության ու կառավարման քանակական գնահատում հետևյալ քայլերը հաշվի առնելով՝
Մշտադիտարկում եւ վերահսկում
Միավորված ազգերի կազմակերպության 2000 թվականի մարտի զեկույցը բարեփոխումների նախապատվությունների վերաբերյալ դրական վերաբերմունքի արժանացավ ՄԱԿ-ի նախկին գլխավոր քարտուղար Քոֆի Անանի կողմից։ Այն միջազգային մարդասիրական միջամտությունը դիտարկում էր որպես «իրավունք պաշտպանելու համար» քաղաքացիներին էթնիկ զտումներից, ցեղասպանությունից և մարդկության ընդդեմ հանցագործություններից։ Այդ զեկույցից հետո Կանադայի կառավարությունը հիմնադրեց «Պատասխանատվություն պաշտպանելու համար» ծարգիրը՝ ընդգծելով մարդասիրական միջամտության հիմնախնդիրը ։
Պատմություն
Միջազգային ոչ պետական կազմակերպությունները թվագրվում են առնվազն 18-րդ դարի վերջին ։ Նշվում է, որ 1914 թվականին եղել են 1083 հասարակական կազմակերպություններ ։ Միջազգային հասարակական կազմակերպությունները կարևոր դերակատարում են ունեցել հակաստրկական և կանանց տառապանքին վերաբերող շարժումներում ։ Հասարակական կազմակերպություն տերմինը հայտնի դարձավ 1945 թվականին, երբ ստեղծվեց Միավորված ազգերի կազակերպությունը ։ 71-րդ հոդվածի X գլխով սահմանվում էր խորհրդատվական կարգավիճակ այն կազմակերպությունների համար, որոնք ոչ կառավարություն էին, ոչ էլ անդամ պետություններ ։ 1950 թվականի փետրվարի 27-ին ՄԱԿ-ի տնտեսական և սոցիալական խորհրդի 288 (X) բանաձևով սահմանվեց միջազգային հասարակական կազմակերպություն որպես «յուրաքանչյուր միջազգային կազմակերպություն, որը չի ստեղծվում միջազգային պայմանագրով» ։ Իսկ 27-րդ գլխով ճանաչվել է հասարակական կազմակերպությունների և այլ «գլխավոր խմբերի» դերը կայուն զարգացման գործում։ Միջազգային հասարակական կազմակերպությունների աճն ու անկումը համընկնում է ժամանակագրական միջոցառումների հետ՝ աճում են զարգացման ժամանակաշրջանում, նվազում են ճգնաժամերի ժամանակ։ Միավորված ազգերի կազմակերպությունը ոչ պետական կազմակերպություններին տվեց դիտարկողի կարգավիճակ իր գագաթնաժողովների ու հանդիպումների ժամանակ։ Համաձայն ՄԱԿ-ի՝ հասարակական կազմակերպությունը մասնավոր, ոչ պետական կազմակերպություն է, որն անկախ է կառավարության վերահսկողությունից և լոկ քաղաքական կուսակցություն չէ ։ Ոչ պետական սեկտորի արագ զարգացումն արևմտյան երկրներում տեղի ունեցավ բարեկեցության վիճակի վերակառուցման արդյունքում։ Այդ գործընթացի գլոբալացում տեղի ունեցավ կոմունիսատական համակարգի անկումից հետո և դա Վաշինգտոնի կոնսենսուսի կարևոր մասն էր ։ 20-րդ դարի գլոբալացումը բարձրացրեց ՀԿ-ների կարևորությունը։ Միջազգային պայմանագրերը և կազմակերպությունները, ինչպիսիք են «Առևտրի համաշխարհային կազմակերպությունը», կենտրոնացած էին կապիտալիսատական շահերի վրա։ Այս միտումը հավասարակշռելու համար հասարակական կազմակերպությունները շեշտում են մարդասիրական խնդիրները, օգնությունը զարգացման համար և կայուն զարգացումը։ 5-րդ «Համաշխարհային սոցիալական ֆորում»-ին, որը տեղի էր ունեցել 2005 թվականին Բրազիլիայի Պորտու Ալեգրիում, մասնակցել էին հասարակական կազմակերպությունների ավելի քան 1000 ներկայացուցիչներ ։ 1992 թվականի՝ Ռիո դե Ժանեյրոյում տեղի ունեցած «Աշխարհի գագաթնաժողովը», որին մասնակցում էին ավելի քան 2400 ներկայացուցիչեր, եղավ առաջինը, որը ցույց տվեց միջազգային հասարակական կազմակերպությունների ուժը բնապահպանական խնդիիրների և կայուն զարգացման վերաբերյալ ։ Հասարակական կազմակերպությունների միջազգային ցանցն ընդլայնվեց։
Օրինական կարգավիճակ
Չնայած հասարակական կազմակերպությունները ենթարկվում են ազգային օրենքներին և պրակտիկային, աշխարհում առանձնանում են հասարակական կազմակերպության 4 խմբեր
Եվրոպայի Խորհուրդը 1986 թվականին Ստրաստբուրգում նախագծել էր Միջազգային «Հասարակական կազմակերպությունների իրավաբանական անձի ճանաչման մասին եվրոպական կոնվենցիան»՝ ստեղծելով ընդհանուր իրավական հիմք եվրոպական ՀԿ-ների համար։ «Մարդու իրավունքների Եվրոպական կոնվենցիայի» 11-րդ հոդվածը պաշտպանում է միավորվելու իրավունքը, որը հիմնարար է հասարակական կազմակերպությունների համար։
Սոխմա
Սոխմա (Сохма), գետ Ռուսաստանում, հոսում է Նեկրասովսկի շրջանով։ Գետաբերանը գտնվում է Յախրոբոլսկ գետի ձախ ափի վրա։ Գետի երկարությունը կազմում է 11 կմ։
Հասարակական կազմակերպություններ
Համաշխարհային ազդեցություն
Ծառայություն տրամադրող հասարակական կազմակերպությունները մատուցում են հանրային ծառայություններ ու ապահովում ապրանքով այն երկրներին, որոնց կառավարությունն անկարող է դա անել սակավ ռեսուրսների պատճառով։ Նրանք կարող են լինել կապալառուներ կամ համագործակցել պետական մարմիններ հետ՝ հանրային ապրանքների գինը նվազեցնելու համար ։ Կարողությունների զարգացման ՀԿ-ներն ազդում են մշակույթի, կառուցվածքի, նախագծերի և առօրյա գործողությունների վրա։ Պաշտպանության և հանրային կրթության ոլորտի հասարակական կազմակերպությունները նպատակ ունեն փոխելու վարքը և գաղափարները հաղորդակցման, ուղերձների ձևավորման միջոցով, որ խթանեն հասարակական, քաղաքական և բնապահպանական փոփոխությունները ։ Սառը պատերազմի ավարտից ի վեր շատ ՀԿ-ներ են միջազգային ընդլայնման հասել՝ ներգրավված լինելով տեղական և ազգային սոցիալական դիմադրությունների մեջ, նրանք ազդել են զարգացող երկրներում ընտանեկան քաղաքականության փոփոխության վրա ։ Մասնագիտացած հասարակական կազմակերպությունները հիմնել են գործընկերական կապեր, ստեղծել են ցանցեր։
Սոխմա
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի ։
Հասարակական կազմակերպություններ
Հասարակական կազմակերպությունների միջազգային օր
Հասարակական կազմակերպությունների միջազգային օրը նշվում է ամեն տարի փետրվարի 27-ին։ Առաջին անգամ հասարակական կազմակերպությունների միջազգային օրը մերձբալթյան 12 պետություն հռչակել է 2010 թվականի ապրիլի 17-ին՝ Բալթիկ ծովի ափին գտնվող Լիտվայի մայրաքաղաք Վիլնյուսում տեղի ունեցած ՀԿ-ների 9-րդ ֆորումի 8-րդ գագաթնաժողովի ժամանակ ։ ՀԿ-ի համաշխարհային օրն առաջին անգամ պաշտոնապես նշվել է 2014 թվականի փետրվարի 27-ին Ֆինլանդիայի Հելսինկի քաղաքում  ։
Սոխմա
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Հասարակական կազմակերպություններ
Արտաքին հղումներ
Կատեգորիա: Հասարակական կազմակերպություններ
Սոխմա
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ահմեդիե մզկիթ
Ահմեդիե մզկիթ (Ahmediye Camii) հայտնի է նաև որպես Քեֆչե Դեդե մզկիթ (Kefçe Dede Camii), գործող մզկիթ Ստամբուլի Յուսքյուդար շրջանի Ահմեդիե թաղամասում։ Գտնվում է քաղաքի ասիական հատվածում։
Մզկիթը կառուցվել է ճարտարապետ Մեհմեդ Թահիր աղայի կողմից՝ օսմանյան ճարտարապետական ոճով։ Կառուցումը սկսվել է 1721 թվականին և տևել մոտ մեկ տարի։ Մզկիթը երկու անգամ վերանորոգվել է (1861 և 1885 թվականներին) և ամբողջությամբ վերականգնվել 1965 թվականին։
Սկզբնական շրջանում մզկիթը հանդիսացել է որպես մեկ կառույց։ Ավելի ուշ մզկիթի մոտ կառուցվել է գերեզմանատուն և կանգնեցվել լրացուցիչ շինություններ՝ իմարեթ, շատրվան, մեքթեբ, մեդրեսե և գրադարան։ Մինչ 2008 թվականը թաղամասը, որտեղ գտնվում էր մզկիթը, կոչվել է «Քեֆչե Դեդե»։ Այստեղից էլ ի հայտ է եկել մզկիթի երկրորդ անվանումը։
Արտաքին հղումներ
Կատեգորիա:Ստամբուլի մզկիթներ
Սոտմա
Սոտմա (Сотьма), գետ Ռուսաստանում, հոսում է Յարոսլավլի մարզով։ Գետաբերանը գտնվում է Լիգա գետի ձախ ափից 5,5 կմ հեռավորության վրա։ Գետի երկարությունը կազմում է 15 կմ, գետի ավազանի տարածքը 55,1 կմ2 է։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ռումինական խոհանոց
Ընդհանուր բնութագիր
Ռումինական խոհանոցի հիմքը կազմում են մսից, բանջարեղենից (կանաչ լոբի, բազուկ, լոլիկ, վարունգ, սմբուկ, գազար, եգիպտացորեն, կարտոֆիլ) կաթնամթերքից պատրաստված ուտեստները ։ Մսով ուտեստների պատրաստման համար հիմնականում օգտագործում են խոզի, թռչնի, ձկան, գառան միս։ Հայտնի են ձկան ուտեստները, ինչպես նաև խեցգետնից և խխունջից պատրաստվող ուտեստները։ Միսն ու ձուկը պատրաստում են գրատարի վրա։ Բանջարեղենը օգտագործում են աղցանների, խավարտի և առանձին բանջարեղենային ուտեստների մեջ։ Մեծ նշանակություն ունի եգիպտացորենը, որից պատրաստում են շիլա, աղցաններ, մամալիգա։ Կաթնամթերքների միջև գերիշխում են կաթնաշոռը, պանրի տեսակները։ Ռումինական խոհանոցի համար բնութագրական են մեծ ասորտիմենտները՝ արտադրված ալյուրից, օրինակ՝ տորթեր, կեքսեր, կարկանդակներ, թխվածքաբլիթներ։ Խմիչքներից տարածված են տարատեսակ գինիները։
Ծանոթագրություններ
<references group="" responsive="1">
Արտաքին հղումներ
Կատեգորիա:Ռումինական խոհանոց
Արևասինքրոն ուղեծիր
Արևասինքրոն ուղեծիրը (որը երբեմն կոչվում է հելիոսինխրոն ) ) այնպիսի պարամետրեր ունեցող երկրակենտրոն ուղեծիր է, որի վրա տեղադրված օբյեկտը երկրի մակերևույթի ցանկացած կետից անցնում է մոտավորապես նույն տեղական արևային ժամանակով։ Այսպիսով, երկրի մակերեսի լուսավորության անկյունը մոտավորապես նույնը կլինի արբանյակի բոլոր անցումներում։ Նման մշտական լուսավորության պայմաններին շատ լավ են հարմարվում այն արբանյակները, որոնք ստանում են երկրի մակերեսի պատկերներ (ներառյալ երկրի արբանյակային հեռազննումը, եղանակային արբանյակները)։ Այնուամենայնիվ, արևային ժամանակի տարեկան տատանումներ կան՝ կապված երկրագնդի ուղեծրի էլիպսաձև լինելու հետ (տե՛ս Արևային օր)։
Օրինակ՝ արեգակնային ուղեծրով տեղակայված LandSat-7 արբանյակը կարող է օրվա ընթացքում տասնհինգ անգամ հատել հասարակածը, յուրաքանչյուր անգամ տեղական ժամանակով 10:00։
Նման բնութագրերի հասնելու համար ուղեծրի պարամետրերն ընտրվում են այնպես, որ ուղեծիրը գերակշռում է դեպի արևելք տարեկան 360 աստիճանով (օրական մոտավորապես 1 աստիճանով)՝ փոխհատուցելով Երկրի պտույտը Արեգակի շուրջ։ Պրեցեսիան տեղի է ունենում Երկրագնդի հետ արբանյակի փոխազդեցության պատճառով, ոչ գնդաձև՝ բևեռային սեղմման պատճառով։ Պրեցեսիայի մակարդակը կախված է ուղեծրի թեքությունից։ Պրեցեսիայի ցանկալի արագությանը կարելի է հասնել միայն ուղեծրի բարձրությունների որոշակի տիրույթի համար (որպես կանոն, ընտրվում են 600-800 կմ արժեքներ, 96-100 րոպեի ժամանակահատվածներով). նշված բարձրությունների համար անհրաժեշտ թեքությունը կազմում է մոտ 98°: Ավելի մեծ բարձրություններ ունեցող ուղեծրերի համար պահանջվում են շատ մեծ թեքության արժեքներ, այդ իսկ պատճառով բևեռային շրջանները դադարում են ընկնել արբանյակային այցերի գոտում։
Ուղեծրի այս տեսակը կարող է ունենալ տարբեր տատանումներ։ Օրինակ՝ հնարավոր է մեծ էքսցենտրիկություն ունեցող արևասինքրոն ուղեծիր։ Այս դեպքում արեգակնային անցման ժամանակը կսահմանվի ուղեծրի միայն մեկ կետի (սովորաբար պերիգեյ) համար։
Հատուկենտ դեպքերում արևասինքրոն ուղեծիրը համարվում է այն ուղեծիրը որի վրա հասարակածն այցելում է կեսօրից/կեսգիշերից հետո, ինչպես նաև տերմինատորի հարթության վրա ընկած ուղեծրի (տես տեսանյութը), այսինքն՝ արևամուտի ու արևածագի գոտում։ Վերջին տարբերակը իմաստ չունի օպտիկական լուսանկարչություն իրականացնող արբանյակների համար, բայց դա լավ է ռադարային արբանյակների և ուղեծրային աստղադիտակների համար, քանի որ այն ապահովում է ուղեծրի այն մասերի բացակայությունը, որտեղ արբանյակը ընկնում է Երկրի ստվերում։ Նման ուղեծրում արբանյակի արեգակնային վահանակները անընդհատ լուսավորված են Արեգակի կողմից։
Տեխնիկական մանրամասներ
Արևասինքրոն ուղեծրի համար գործողությունը պետք է տեղի ունենա Երկրի ռոտացիայի հակառակ ուղղությամբ։ Լավ մոտարկումը տրվում է հետևյալ բանաձևով.
որտեղ՝
Վերջին արժեքը արտահայտվում է բևեռային սեղմման միջոցով հետևյալ կերպ.
Արտաքին հղումներ
Կատեգորիա:Աստղադինամիկա Կատեգորիա:Ուղեծրեր
Rise Up (երգ, Freaky Fortune)
«Rise Up» (հայերեն՝ Թռչիր), հունական Freaky Fortune դուետի և ռեփեր Riskykidd-ի երգն է, որով ներկայացրել են Հունաստանը Եվրատեսիլ 2014 երգի մրցույթին Կոպենհագենում, Դանիա ։
2014 թվականի մարտի 11-ին երգը հեռուստադիտողի և ժյուրիի քվեարկության արդյունքում հավաքելով ձայների 36.83%-ը ընտրվում է Եվրատեսիլում որպես Հունաստանի ներկայացուցիչ։
Լապարելամվայամ
Լապարելամվայամ (Лапареламваям), գետ Կամչատկա թերակղզու հյուսիս-արևելյան մասում։ Գետի երկարությունը 25 կմ է։ Հոսում է Օլյուտորսկի շրջանում և Կամչատկայի երկրամասում ։ Թափվում է Անապկա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Կրիստիան Կոստով
Կենսագրություն
Կրիստիան Կոստովը ծնվել է 2000 թվականի մարտի 15-ին Մոսկվա քաղաքում, Ռուսաստան։ Նրա մայրը՝ Զաուրան, ղազախուհի է, հայրը՝ Կոնստանտինը, բուլղարացի։ Վաղ տարիքից Կրիստիանը հետաքրքրվել է երաժշտությամբ և ծնողները որոշել են նրան տալ «Непоседы» երաժշտական ստուդիա ։
2017 թվականի ձմռանը Կրիստիանը ընդունվել է Բերկիի անվան քոլեջը, որտեղ ուսումը, կապված գիմնազիան ավարտելու և «Եվրատեսիլ 2017»-ին մասնակցելու հետ, կշարունակի 2018 թվականից ։
Երաժշտական գործունեության սկիզբ
2006 թվականին մասնակցել է «Непоседы» խմբի քասթինգին և իր ուսումը սկսել այնտեղից ։ Նույն թվականին Յուլյա Նաչալովայի հետ հանդես է եկել Կրեմլի պալատում, մասնակցել է մի շարք համերգների Մոսկվայի տարբեր վայրերում։ Խմբի հետ միասին Կրիստիանը մասնակցել է շրջագայությունների Ռուսաստանում և արտասահմանում։ «Непоседы»-ին մասնակցել է տարբեր մրցույթների։ 2009 թվականին նրանք պատիվ են ունեցել Մոսկվայում տեղի ունեցող «Եվրատեսիլի» բացումն անել։
2011 թվականին նա ստանում է «Գրան պրի» մանկական «Sound Kids» միջազգային մրցույթում։ Այդտեղ էլ Jazz Parking պրոդյուսերական կենտրոնի ներկայացուցիչները ընդունում են Կրիստիանին։ Փորձը կենդանի կատարման Jazz Parking Band-ի հետ կենդանաի կատարումների փորձը Ալեքսեյ Բատիչենկոյի գլխավորությամբ կարևոր դեր է ունեցել երիտասարդ երգչի կայացման մեջ։
Մասնակցությունը «Մանուկների ձայնը» (Ռուսաստան) հեռուստաշոուում
2013 թվականի աշնանը՝ 13 տարեկան հասակում Կրիստիանը մասնակցում է «Մանուկների Ձայնը» ռուսական հեռուստաշոուի առաջին սեզոնի ընտրական փուլին (կույր լսումներ)։ Կույր լսումների ժամանակ Կրիստիանը կատարում է Ալիշի Քիզի «If I Ain’t Got You» երգը։ Բոլոր երեք ժուրիները շրջվել են, և նա ընտրել է Դիմա Բիլանի թիմը ։
Հաջորդ փուլում՝ «Ճակատամարտում», Կրիստիանը հանդես է եկել Անդրեյ Գրիզլիի «Эта музыка» կատարումով ։
Երրորդ փուլում Կրիստիանը նորից կատարել է Ալիշի Քիզի «If I Ain’t Got You» երգը, և որը ապահովել է նրա տոմսը դեպի եզրափակիչ։
Եզրափակչում Կրիստիանը կատարել է Ռոժդենա Անուսիի «Знаешь» երգը ։
«Մանուկների ձայն» նախագծից հետո
2014 թվականի հունիսի 1-ին մասնակցել է Ղրիմում կայացած МДЦ «Артек»-ի համերգին ։
Մասնակցություն «Х-Factor» (Բուլղարիա) հեռուստաշոուին
2015 թվականի ամռանը, երբ լրացավ Կրիստիան Կոստովի 15 տարին, նա մասնակցեց «The X Factor Bulgaria» հեռուստաշոուի չորրորդ եթերաշրջանին։ Հաջողությամբ անցնելով քասթինգը՝ նա դարձավ չորրորդ եթերաշրջանի ամենաերիտասարդ մասնակիցը։
Ամբողջ շոուի ընթացքում Կոստովը վստահ առաջ էր գնում տարբեր փուլերով, սակայն կիսաեզրափակչում, զբաղեցնելով ամենավերջին երկու տեղերից մեկը, Կրիստիանը «AVA» խմբի հետ դարձավ դուրս մնալու հավակնորդ։ Բայց ժյուրիները իրենց ձայները տվեցին Կրիստիանին, և նա անցավ եզրափակիչ։
Մրցույթի եզրափակչում նա կատարեց «Լյուբե» խմբի «Позови меня» երգը, իսկ զուգերգի ժամանակ Վասիլ Նայդենովի հետ կատարել է «Сбогом, моя любов» երգը։ Եզրափակիչ երգի համար նա ընտրեց Էմիլյա Դիմիտրովայի «Ако си дал» երգը։ Հանդիասատեսի քվեարկության արդյունքում Կրիստիանն զբաղեցրեց երկրորդ տեղը, իսկ մրցույթի հաղթող դարձավ Քրիստինա Լուիզը։
Virginia Records-ի հետ պայմանագրի կնքում և դեբյուտային սինգլ
2016 թվականին Կրիստիանը պայմանագիր կնքեց Virginia Records երաժշտական լեյբլի հետ («Վիրջինիա Ռեքորդս», Բուլղարիա) ։
2016 թվականի հոկտեմբերի 7-ին նա թողարկեց դեբյուտային «Не си за мен» («Ոչ ինձ համար») սինգլը։ Երգի բառերը գրել է Վենցի Վենցը (Venci Venc'), իսկ երաժշտության և վերադաշնակման վրա աշխատել է Ռեյ Հեջեսը, Նայջել Բաթլերը և Այիզակ Էվանսը ։ Երգը երկու շաբաթ զբաղեցրել է ազգային ռադիոյի հիթշքերթի և բուլղարական հեռուստատեսային հեռարձակման երգերում առաջին տեղը։ Բացի այդ, Կրիստիան Կոստովը Pavell & Venci Venc դուետի հետ ձայնագրեց «Вдигам Level» երգը («Բարձրանալու մակարդակ»), որը 14 շաբաթ շարունակ մնաց հիթ շքերթի առաջատարը ։
2017 թվականի հունվարի 13-ին դուրս եկավ «Не си за мен» երգի անգլերեն տարբերակը՝ «You Got Me Girl»։
«Եվրատեսիլյան» մասնակցություն
2017 թվականի մարտի 13-ին պաշտոնապես հայտարարվեց, որ Կրիստիան Կոստովը ներկայացնելու է Բուլղարիան «Եվրատեսիլ 2017» մրցույթին, որը տեղի էր ունենալու մայիսին Կիևում։ Մայիսի 11-ին երկրորդ կիսաեզրափակչի ժամանակ Կոստովը կատարել է «Beautiful Mess» երգը։ Այս տարվա մրցույթի ժամանակ Կրիստիանը ամենաերիտասարդ մասնակիցն է ։
Արտաքին հղումներ
Կատեգորիա:Բուլղարացի երգիչներ Կատեգորիա:Ռուս երգիչներ Կատեգորիա:21-րդ դարի երգիչներ Կատեգորիա:Եվրատեսիլ 2017 երգի մրցույթի մասնակիցներ
Սոտիմկա
Սոտիմկա (Сотимка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Տոշմա գետի ձախ ափից 6,8 կմ հեռավորության վրա։ Գետի երկարությունը կազմում է 16 կմ, գետի ավազանային տարածքը 45,3 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ներլ, գետը ենթաավազան չունի գետը թափվում է Վոլգա, գետի գետային ավազանը Օկի ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Պլիմուտ (Մասաչուսեթս)
Քաղաքը հիմնադրվել է 1620 թվականին Քեյփ Քոդ ծոցի ափին, համարվում է Նոր Անգլիայի հնագույն եվրոպական բնակավայրը և հնագույններից մեկը ԱՄՆ-ում։ Երկար ժամանակ քաղաքը համարվում էր համանուն գաղութի կենտրոնը։ Հետագայում քաղաքը դարձավ Մասաչուսեթսի՝ ԱՄՆ առաջին 13 նահանգներից մեկի մասը։ Ավելի ուշ Պլիմուտը վերածվեց սովորական ամերիկյան քաղաքի։ Սակայն 1970-ականներից նրա բնակչությունը ավելացավ ավելի քան 3 անգամ. եթե 1970 թվականին Պլիմուտում ապրում էր 18615, ապա 2000 թվականին՝ արդեն 51701 մարդ։ 2008 թվականի տվյալներով բնակչության թիվը հասել էր 58379-ի ։ Քաղաքի բնակչության -ը սպիտակամորթներ են, -ը՝ անչափահաս, ՝ 65 տարեկանից բարձր. պլիմուտցիների -ը ապրում է ծայրահեղ աղքատության մեջ ։
Կլիմա
Քաղաքի կլիման չափավոր ցամաքային է, մեղմացված Ատլանտյան օվկիանոսով։ Ձմեռային ամիսների ջերմաստիճանը −2,5°С }} — −3°C է, ամառայինը` +19°С — +21°C:
Տուրիզմ
Քաղաքի տնտեսության հիմքը տուրիզմն է։ Քաղաքի մոտ տեղակայված է օդանավակայան, որը 1931 թվականից իրականացնում է տեղական նշանակություն ունեցող չվերթներ։
Համագործակցություն այլ քաղաքների հետ
Պլիմուտը համարվում է Անգլիայի համանուն քաղաքի քույր քաղաքը, որի պատվին էլ ստացել է իր անվանումը ։ Նաև կա համագործակցության համաձայնագիր ճապոնական Շիշիգահամա քաղաքի հետ ։
Տեսարժան վայրեր
Պլիմուտի մեծաթիվ զբոսաշրջիկների համար Նոր Անգլիայի առաջին բնակավայրն է։ Դրա հետ են կապված և քաղաքի մեծաթիվ թանգարանները, որոնք տարբեր տեսանկյուններում ցուցադրում են առաջին բնակավայրերի պատմությունը։ Սրանք այցելուներին` Նոր Անգլիայում 17-րդ դարասկզբի իրադարձությունների մասին առավելագույն նշանակալի տեղեկատվություն տրամադրող` դասական թանգարաններ են, ինչպես նաև «թանգարաններ բաց երկնքի տակ»։ Վերջինիս է վերաբերում Պլիմուտ Պլենտեյշն(Plimoth Plantation) հանրահայտ նախագիծը` պատմա-ազգագրական համալիր, որն իր մեջ ներառում է` բացի անշարժ ցուցադրությունից, երկու վերաստեղծ բնակավայրեր. 17-րդ դարը գաղութատերերի և նույն ժամանակների հնդկացիների բնակավայրեր։ Էքսկուրսավարների փոխարեն այս թանգարաններում բաց երկնքի տակ աշխատում են մարդիկ` հագնված համապատասխան ժամանակաշրջանի նորաձևությամբ։ Նրանք կարծես թե կազմում են գյուղերի բնակչությունը։ Զբաղվելով հնդկացիների կենցաղի հիմքը կազմող «առօրյա գործերով» նրանք պատրաստ են պատասխանել զբոսաշրջիկների յուրաքանչյուր հարցի։ Այդ նույն ծրագրի շրջանակներում 1957 թվակապից զբոսաշրջիկների համար բացվել է մուտքը դեպի Մեյֆլաուեր - Մեյֆլաուեր II նավի ամբողջական չափի օրինակին, որով ժամանել են առաջին գաղութարարները։ Նավը կառանված է Պլիմուտի ծովախորշում։ Ավանդական տեսարժան վայր է համարվում և այսպես կոչված Պլիմուտյան ժայռը` քար, որ ըստ ավանդության համարվում է ցամաքի շաս, որի վրա են ոտք դրել առաջին բնակիչները։ Պլիմուտյան ժայռից ոչ շատ հեռու տեղակայված է առաջին բնակիչներին նվիրված արձան, որն անվանվում է Հայր-հիմնադիրների ազգային հուշարձան։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:Հյուսիսային Ամերիկայի բնակավայրեր Կատեգորիա:1620 թվականին հիմնադրված բնակավայրեր
Պերևալոչնայա
Պերևալոչնայա (Перевалочная), գետ Ռուսաստանում, Կամչատկայի երկրամասի հյուսիս-արևմտյան մասում։ Թափվում է Կավիչա գետ, գետաբերանից ձախ՝ 66 կմ հեռավորության վար։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Արտաքին հղումներ
Կատեգորիա:Ռուսաստանի գետեր
Վերիկուր
Վերիկուր (Verricourt), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 43 մարդ, բնակչության խտությունը` 6.20 մարդ/կմ²։ Բնակավայրը զբաղեցնում է 6.93 կմ² տարածք։
Աշխարհագրություն
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 27 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 23 աշխատունակ (15-64 տարեկան) բնակիչ, որոնցից ակտիվ էին 19-ը, իսկ ոչ ակտիվները` 4։ Ակտիվության ցուցանիշը կազմում է 82,6 %։ 19 աշխատունակ մարդկանցից աշխատել է 17 անձ (8 տղամարդ և 9 կին)։ Գործազուրկ են եղել 2 անձ (2 տղամարդ և 0 կին)։ 4 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 0-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կարդա և թռիր Փարիզ ու Չինաստան
«Կարդա և թռիր Փարիզ ու Չինաստան» (Прочти и катай в Париж и Китай), խորհրդային ​​կարճամետրաժ մուլտիպլիկացիոն կինոնկար, որը հիմնված է 1927 թվականին Վլադիմիր Մայակովսկու գրած համանուն մանկական բանաստեղծության վրա ։ Մուլտֆիլմ ստեղծելու տեխնոլոգիան հետևյալն է. հարթ թղթե տիկնիկները ցուցադրվել են ձեռքով նկարված ֆոնին` լուսանկարների օգտագործմամբ։
Սյուժե
Տվյալ ժամանակաշրջանի պատկերացումներով մուլտֆիլմը հեռուստադիտողներին պատմում է տարբեր երկրների մասին։ Ճանապարհորդություն Երկրի շուրջը. երեխաները Մոսկվայից թռչում են ինքնաթիռով դեպի Փարիզ, այնուհետև` օվկիանոսով նավով ուղևորվում են Նյու Յորք, գնացքով շրջում են Ամերիկայում, նավով հասնում Ճապոնիա և Չինաստան, գնացքով շրջում երկրով մեկ և հետ վերադառնում դեպի Մոսկվա։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր
Ռոուզ Մաքգոուեն
Ռոուզ Արիանա Մաքգոուեն (Rose Arianna McGowan, ), իռլանդա-ֆրանսիական ծագմամբ ամերիկացի դերասանուհի, ռեժիսոր և երգչուհի։ Առավել հայտնի է «Կախարդվածները» հեռուստասերիալում Փեյջ Մետյուսի դերով, որտեղ նկարահանվել է 2001-2006 թվականներին։ 2005 թվականին նա բազմաթիվ մրցանակների և անվանակարգերի արժանացած «Էլվիս» մինի-սերիալում խաղացել է Էնն Մարգրետի դերը։ Հայտնի է նաև «DOOM սերունդ», «Ճիչ», «Գրայնդհաուս», «Սպանության թագուհիներ», «Կոնան» և «Սարսափի մոլորակ» կինոֆիլեմրում մարմնավորած դերերով։
Կարիերա
Մաքգոուենը կինոյում առաջնաելույթ է ունեցել 1992 թվականին «Տղան Էնսինոյից» ֆիլմում։ Նա արժանացել է քննադատների դրական արձագանքին և «Անկախ ոգի» մրցանակին՝ 1995 թվականին «DOOM սերունդ» ֆիլմում խաղացած դերի համար ։ Մեկ տարի անց նա նկարահանվել է «Ճիչ» սարսափ ֆիլմում։ 1998-1999 թվականներին եղել է «Bebe» ամերիկյան հագուստի գծի դեմքը։
Մաքգոուենը 90-ական թվականների մեծ մասն անց է կացրել անկախ կինոյում նկարահանվելու վրա՝ խաղալով հիմնականում տարօրինակ կանանց գլխավոր դերեր։ 1999 թվականի «Սպանության թագուհիներ» ֆիլմում խաղացած դերի համար արժանացել է MTV Movie Awards մրցանակի՝ «Լավագույն չարագործ» կատեգորիայում։
2001 թվականին Մաքգոուենը ստացել է Փեյջ Մետյուսի դերը՝ փոխարինելով Շենեն Դոերտիին և Հոլի Մարի Քոմբսի ու Ալիսա Միլանոյի հետ մտնելով «Կախարդվածները» սերիալի դերասանական կազմի մեջ ։ 2005 թվականին «Կախարդվածները» սերիալում խաղացած դերի համար արժանացել է մրցանակի «լավագույն քույր» անվանակարգում։ Շոուն դադարեցվել է 2006 թվականին։
Սերիալում աշխատելու ժամանակ նա նաև խաղացել է այլ դերեր ուրիշ նախագծերում, որոնցից ամենաճանաչվածն է «Էլվիս» մինի-սերիալում խաղացած Էնն Մարգրետի դերը, ինչպես նաև հայտնվել է Բրայան դե Պալմայի «Սև խոլորձ» ֆիլմում։
2007 թվականին Մաքգոուենը խաղացել է Քվենտին Տարանտինոյի և Ռոբերտ Ռոդրիգեսի «Գրայնդհաուս», «Մահվան ապացույց» և «Սարսափի մոլորակ» ֆիլմերում ։ Կինոքննադատները դրական են արձագանքել դերասանուհու նոր դերերին։ 2008 թվականին նկարահանվել է «Հիսուն մահկանացու» ֆիլմում, իսկ 2009 թվականին «Մարմնի մասեր» հեռուստասերիալի հինգ էպիզոդներում եղել է հրավիրված աստղ ։
2014 թվականին Մաքգոուենը հանդես է եկել որպես «Լուսաբաց» կարճամետրաժ ֆիլմի ռեժիսոր, որը պատմում է Քենեդիի կառավարման տարիներին ծնողներից հեռանալու փորձ կատարող տղայի ճակատագրի մասին։ Ռեժիսորական դեբյուտի համար Մաքգոուենն արժանացել է «Սանդենս» ամերիկայն կինոփառատոնի մրցանակին, որը կայացել է 2014 թվականի հունվարին։ Նրա ֆիլմը լուսաբանվել է լրատվամիջոցներում և ներկայացման ոճը քննադատները համեմատել են Դուգլաս Սիրկի և Դևիդ Լինչի աշխատանքների հետ ։ 2014 թվականի աշնանը Մաքգոուենը որոշել է ֆիլմը վարձույթի հանել Լոս Անջելեսում, որպեսզի այն կարողանա մրցակցել «Օսկար» մրցանակի համար «լավագույն խաղային կարճամետրաժ ֆիլմ» անվանակարգում ։ Այնուամենայնիվ, ֆիլմը չի հայտնվել մրցանակի առաջադրվածների կրճատ ցուցակում։ Մաքգոուենը նաև հայտարարել է, որ վերամշակում է միանգամից երեք լիամետրաժ ֆիլմ, որոնցում պլանավորում է հանդես գալ որպես ռեժիսոր ։
2014 թվականի վերջին Մաքգոուենը դարձել է «Call of Duty: Advanced Warfare» համակարգչային խաղի հերոս Լիլիթ Սվոնի և նրա արտաքինի նախատիպը, որի համար մեկնաբանություններ է ձայնագրել։
Երաժշտական կարիերա
1999 թվականին, Մերիլին Մենսոնi հետ հարաբերությունների ընթացքում, նկարահանվել է նրա «Coma White» սինգլի երաժշտական տեսահոլովակում, ինչպես նաև հանդես է եկել որպես բեք-վոկալիստ «Posthuman» երգում ։
Ռոուզը ձայնագրել է մի քանի սաունդթրեքներ։ 2002 և 2006 թվականներին «Կախարդվածները» սերիալի համար Փեգգի Լիի «Fever» երգի քավերը և դիջեյ BT-ի «Superfabulous» դուետային երգն ընդգրկվել է սերիալի սաունդթրեքի վերջին պաշտոնական ժողովածուի թրեք-ցուցակում ։ Ձայնագրվել է երեք սաունդթրեք «Մոլորակի վախը» ֆիլմի համար։
2014 թվականին դերասանուհին ցանկություն է հայտնել ձայնագրել իր դեբյուտային երաժշտական ալբոմը և պաշտոնապես սկսել երգչուհու կարիերան։ 2014 թվականի օգոստոսի 25-ին թողարկվել է բրիտանացի երգչուհի Չարլի ԷքսՍիԷքսի «Break the Rules» սինգլի տեսահոլովակը, որում Ռոուզը հայտնվել է ուսուցչուհու կերպարով։
2015 թվականի սեպտեմբերի 21-ին տեղի է ունեցել Ռոուզի ալբոմի առաջին սինգլի և համանուն տեսահոլովակի թողարկումը՝ «RM486» անվանումով ։
Անձնական կյանք
1999 թվականի փետրվարից մինչև 2001 թվականի հունվարի 18-ը Ռոուզ Մաքգոուենը հանդիպել է Մերիլին Մենսոնի հետ  ։ Բաժանման պատճառները հայտնի չեն եղել մինչև 2015 թվականը, երբ Ռոուզը խոստովանել է, որ զույգը ստիպված է եղել բաժանվել Մենսոնի կոկաինից ունեցած կախվածության պատճառով ։ 2001 թվականին հանդիպել է Քիփ Փարդուի հետ, սակայն նա ընդունվել է Եյլի համալսարան և զույգը բաժանվել է։ Միևնույն թվականին Ռոուզը հանդիպել է Ահմեդ Զապպային, որի հետ հանդիպել է ավելի քան մեկ տարի, 2002 թվականին զույգը բաժանվել է։ 2002-2005 թվականներին Ռոուզը հանդիպել Է Դևիդ Զինցեսկոյի հետ, սակայն այդ հարաբերություններն էլ են ավարտվել ։ 2007 թվականի սկզբին լուրեր են տարածվել, որ Մաքգոուենը և Ռոբերտ Ռոդրիգեսը սիրավեպ ունեն, նույն տարվա մայիսին ամեն ինչ հաստատվել է, նույնիսկ հայտարարվել է նշանադրության մասին, սակայն 2009 թվականի հոկտեմբերի 2-ին հայտնի է դարձել, որ նշանադրությունը չեղարկվել է։
2007 թվականին դերասանուհին հայտնվել է ճանապարհատրանսպորտային պատահարի մեջ, ակնոցների ապակիները վնասել են նրա աչքն ու դեմքի մի մասը, դրանից հետո մի քանի պլաստիկ վիրահատություն է տարել դեմքի վրա։ Փոփոխությունները փոքր են, բայց նկատելի են նրանց համար, ովքեր ճանաչում և տեսել էին դերասանուհուն նախքան վթարը ։ Ռոուզը ներկայումս ապրում է Լոս Անջելեսում՝ Կալիֆոռնիա նահանգում։ 2013 թվականի հոկտեմբերի 12-ից Մաքգոուենն ամուսնացած է նկարիչ Դեյվի Դիտեյլի հետ, որի հետ նա հանդիպել է իրենց հարսանիքից մեկ տարի առաջ ։ 2015 թվականի մայիսի 1-ին նրանք բաժանվել են, իսկ 2016 թվականի փետրվարի 1-ին՝ ամուսնալուծվել ։ 1998 թվականից 1999 թվականներին Մաքգոուենը եղել է Bebe հագուստ արտադրող ընկերության դեմքը։ Նկարահանվել է այնպիսի հայտնի ամսագրերի շապիկներին ինչպիսիք են` Maxim, Seventeen, Հարցազրույց, GQ: Ռոուզը նաև արժանացել է Maxim, FHM, Stuff, Blender ամսագրերի կարծիքով ամենասեքսուալ կնոջ «տիտղոսներին»։
2019 թվականի մարտի 1-ին Մաքգոուենը խոստովանել է, որ մի անգամ աբորտ է տարել այն բանից հետո, երբ հակաբեղմնավորիչ դեղահաբերը ձախողվել են ։
Վայնշտեյնի հետ կապված սկանդալ ու օրենքի հետ կապված խնդիրներ
Մաքգոուենը դարձել է հոլիվուդյան առաջին դերասանուհիներից մեկը, որն ամերիկացի հայտնի պրոդյուսեր Հարվի Վայնշտեյնին մեղադրել է բազմիցս սեռական ոտնձգությունների և բռնաբարելու մեջ նրա դերասանական կարիերայի արշալույսին։ Դերասանուհու խոսքով՝ Վայնշտեյնի ներկայացուցիչներն իրեն 1 միլիոն դոլար են առաջարկել տեղեկատվությունը չհրապարակելու համար, հրաժարվելով գործարքից, Մաքգոուենը մամուլին պատմել է, որ պրոդյուսերի կողմից բռնաբարվել է 1997 թվականին «Սանդենս» կինոփառատոնում և նրանից 100 հազար դոլար է ստացել լռության համար ։ Մաքգոուենի նախկին փեսացուն՝ Ռոբերտ Ռոդրիգեսը, որը նրան նկարահանել է «Գրանդհաուս» ֆիլմում՝ ի հեճուկս Վայնշտեյնի, կարծում է, որ բռնաբարողի հետ դերասանուհու սկանդալը դարձել է նրա նախագծի ձախողման գլխավոր պատճառը։ Նա գիտեր 1997 թվականի միջադեպի մասին և հասկացել էր, որ Մաքգոուենի ճանապարհը դեպի մեծ կինո, որին ինչ-որ կերպ առնչություն ունի Վայնշտեյնի ընկերությունը, պատվիրված է ։
Պատմությունը նոր թափ է հավաքել, երբ հայտնի է դարձել, որ ոստիկանությունը Մաքգոուենին ձերբակալելու օրդեր է ստացել դեռ 2017 թվականի փետրվարի 1-ին ։ Դերասանուհուն կասկածել են թմրանյութեր պահելու և օգտագործելու մեջ։ «United Airlines»-ի ինքնաթիռում մնացել էին Մաքգոուենի անձնական իրերը կոկաինի հետքերով ։ Նոյեմբերի 14-ին դերասանուհին անձամբ է հանձնվել իշխանություններին և ձերբակալվել, բայց 5 հազար դոլար գրավի դիմաց անմիջապես ազատ է արձակվել ։ Ինքը՝ Ռոուզ Մաքգոուենը, հերքել է մեղադրանքները և կարծում է, որ գործը սարքվել է Հարվի Վայնշտեյնի կողմից՝ ի պատասխան դերասանուհու խոստովանության։
2018 թվականի փետրվարի 7-ին հայտնի է դարձել, որ Ռոուզ Մաքգոուենի նախկին մենեջեր Ջիլ Մեսիկն ինքնասպան է եղել։ Ընտանիքն այդ ինքնասպանությունը կապել է Վայնշտեյնի հետ ծավալված սկանդալի հետ։ Այն փաստը, որ հիսունամյա Մեսիկը, որը տառապում էր երկբևեռ խանգարմամբ և պայքարում էր դեպրեսիայի դեմ, հայտնվել է ԶԼՄ-ների առաջին շերտերի Ռոուզ Մաքգոուենը և Հարվի Վայնշտեյնը բորբոքված սկանդալում, կարող էր ինքնասպանության հնարավոր պատճառ դառնալ ։
Արտաքին հղումներ
Կատեգորիա:Ֆլորենցիա քաղաքում ծնվածներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ռեժիսորներ այբբենական կարգով Կատեգորիա:Ամերիկացի ռեժիսորներ Կատեգորիա:Ամերիկացի երգչուհիներ Կատեգորիա:Դերասանուհիներ այբբենական կարգով Կատեգորիա:Ամերիկացի մոդելներ Կատեգորիա:Ամերիկացի հասարակական գործիչներ Կատեգորիա:ԼԳԲՏ իրավունքների ակտիվիստներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Տելեկոմ Արմենիա
Տելեկոմ Արմենիա ԲԲԸ -ն (ապրանքանիշը՝ Team Telecom Armenia) Հայաստանում հեռահաղորդակցության ոլորտում գործող ընկերություն է, որը տրամադրում է բջջային և ֆիքսված ինտերնետի, թվային հեռուստատեսության, բջջային և ֆիքսված հեռախոսակապի ծառայություններ։
Այն այժմ գործում է Team Telecom Armenia, իսկ նախկինում` Beeline և ԱրմենՏել ապրանքանիշերի ներքո։ Ընկերությունը ներկայումս ունի շուրջ 2000 աշխատակից։
Ընկերության գլխամասային գրասենյակը գտնվում է Երևան քաղաքի Ազատության պողոտայի 24/1 հասցեով։
Պատմություն
Team Telecom Armenia-ն պատկանում է «ԹԻՄ» ՓԲԸ-ին, որը հիմնադրվել է հայ գործարարներ Հայկ և Ալեքսանդր Եսայանների կողմից։ 2020 թվականի նոյեմբերին «ԹԻՄ» ՓԲԸ-ն (իրավանախորդը՝ «ԹԻՄ» ՍՊԸ) ձեռք բերեց «ՎԵՈՆ Արմենիա» ՓԲԸ-ի (Beeline ապրանքանիշ) 100% բաժնետոմսերը՝ դառնալով Հայաստանում հեռահաղորդակցության առաջին ենթահամակարգի ժառանգորդը։ Գործարքից հետո «Վեոն Արմենիա» ՓԲԸ-ն վերանվանվել է «Տելեկոմ Արմենիա» ՓԲԸ-ի, որը մինչև վերաբրենդավորումը գործել է Beeline ապրանքանիշի ներքո։
Գործունեություն
«Տելեկոմ Արմենիա» ԲԲԸ-ն հիմնովին վերազինեց և բարելավեց DWDM ցանցը, ինչը հնարավորություն ընձեռեց ակտիվորեն մուտք գործելու դեպի Մերձավոր Արևելք տարանցիկ կապուղիների և ինտերնետի վաճառքի շուկա։ Կարճ ժամանակահատվածում ընկերությունը դարձավ տարածաշրջանի՝ դեպի Մերձավոր Արևելք տարանցիկ կապուղիներ և ինտերնետ արտահանող խոշորագույն ընկերություններից մեկը։ Ներկայումս ընկերությունը ծառայություններ է մատուցում Մերձավոր Արևելքի ավելի քան 5 երկրների հեռահաղորդակցության ոլորտի առաջատար կազմակերպություններին։
Այժմ Team Telecom Armenia-ն տրամադրում է 2G (GSM), 3G (UMTS) և 4G (LTE) ստանդարտի շարժական կապ, ամրակցված հեռախոսակապի ծառայություններ, ապահովում է ինտերնետ հասանելիություն FTTH, FTTB, VDSL և ADSL տեխնոլոգիաներով։ Ընկերությունը մատուցում է նաև թվային հեռուստատեսության IPTV և OTT ծառայություններ։ Team TV-ի բաժանորդներն ունեն շուրջ 190 տեղական ու միջազգային առաջատար հեռուստաալիքներ հեռուստացույցով կամ բջջային հեռախոսով, ինչպես նաև catch-up ֆունկցիայի շնորհիվ՝ եթերաժամից հետո 7 օրվա ընթացքում նախընտրելի հաղորդումը, ֆիլմը կամ հեռուստատեսային ծրագիրը դիտելու հնարավորություն։
Ընկերության My Team հավելվածի միջոցով բաժանորդները կարողանում են մեկ հպումով ստուգել հաշվեկշռի և փաթեթների մնացորդները, փոփոխել սակագնային փաթեթները, ակտիվացնել ավտոմատ վճարումներ, ինչպես նաև ծանոթանալ Team Telecom Armenia-ի ամենավերջին նորություններին ու ակցիաներին և կատարել գնումներ E-shop առցանց խանութից։
2022 թվականից Team Telecom Armenia-ի 18 գրասենյակներում տեղակայված «ԹԻՄ ՓԵՅ» ՓԲԸ (Team Pay) վճարահաշվարկային ընկերության մասնաճյուղերում կարելի է կատարել ֆինանսական գործարքներ «մեկ պատուհան» սկզբունքով»։ Team Pay բջջային հավելվածի թողարկումը նախատեսվում է 2023-ին։
Կորպորատիվ սոցիալական պատասխանատվություն
Կորպորատիվ սոցիալական պատասխանատվության շրջանակներում ընկերությունն աջակցում է տեխնոլոգիական, կրթական ու գիտական , ինչպես նաև բնապահպանական նախագծերի, նպաստում հայկական բովանդակության ստեղծմանն ու տարածմանը , աջակցում մարզերի զարգացմանը, ինչպես նաև թիմային ոգին խրախուսող նախաձեռնությունների։
Ծանոթագրություններ
Կատեգորիա:2020 հիմնադրումներ Հայաստանում Կատեգորիա:Հայաստանի հեռահաղորդակցական ընկերություններ Կատեգորիա:Հայաստանի Ինտերնետ պրովայդերներ
Մանանա
Մանանա, գազպեն, գազպին, 1) որոշ ծառատեսակների (հացենի, կաղնի և այլն) վրա գոյացող քաղցրահամ նյութ։ Առատորեն լինում է Մուշի դաշտում, Սասունում։ Առաջանում է հարավից քամու բերած դեղձենու, ծիրանենու ծաղկեփոշուց, որը նստելով ծառերի վրա, դառնում է մեղրանման զանգված։ Բնակիչները մանանա հավաքում են, եփում և օգտագործում մեղրի, շաքարի փոխարեն։ ժողովուրդը մանանան անվանել է նաև «Սուրբ Կարապետի հալվա»։ Տարածված է «Երկնքից մանանա է իջնում» արտահայտությունը՝ իբրև առատության խորհրդանիշ։ 2) Ըստ Աստվածաշնչի մի զրույցի՝ սպիտակ մեղրահամ նյութ, որ ամեն առավոտ առատությամբ թափվում էր Սինա անապատում, որով սնվում էին իսրայելցիները։
Կատեգորիա:Փոխաբերություններ Կատեգորիա:Հին Կտակարան
Սոսնովկա (Պախմի վտակ)
Սոսնովկա (Сосновка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Պախմա գետի ձախ ափից 7,8 կմ հեռավորության վրա։ Գետի երկարությունը կազմում է 8,5 կմ, գետի ավազանի տարածքը 34 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Էվելինա Շահիրյան
Էվելինա Վանիկի Շահիրյան , հայ դերասանուհի, Հայաստանի վաստակավոր արտիստ (2003)։
Կենսագրություն
1960-1961 թվականներին աշխատել է հեռուստատեսությունում՝ որպես հաղորդավար։ 1969 թվականին ավարտել է Հայֆիլմի կինոդերասանի ստուդիան։ 1969 թվականից՝ Երևանի դրամատիկական թատրոնի դերասանուհի։
Վարել է մի շարք մանկական և երաժշտական հեռուստահաղորդումներ ։
Արտաքին հղումներ
Կատեգորիա:Հայ դերասանուհիներ Կատեգորիա:ՀՀ վաստակավոր արտիստներ Կատեգորիա:Հայ հաղորդավարներ
Առաջին Բեկեշ
Առաջին Բեկեշ (Первый Бекеш), գետ Ռուսաստանում, Կամչատկայի երկրամասի հյուսիս-արևմտյան մասում։ Թափվում է Մեծ Խալիցա գետ, գետաբերանից ձախ՝ 41 կմ հեռավորության վար։ Գետի երկարությունը 18 կմ է։
Արտաքին հղումներ
Կատեգորիա:Ռուսաստանի գետեր
Լինգենմիվայամ
Լինգենմիվայամ (Лингэнмываям), գետ Կամչատկա թերակղզու հյուսիս-արևելյան մասում։ Գետի երկարությունը 60 կմ է։ Հոսում է Օլյուտորսկի շրջանում և Կամչատկայի երկրամասում ։ Թափվում է Կարագինսկի ծոց։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սոնգա
Սոնգա (Соньга), գետ Ռուսաստանում, հոսում է Յարոսլավլի մարզով։ Գետաբերանը գտնվում է Իտ գետի ձախ ափից 14 կմ հեռավորության վրա։ Գետի երկարությունը կազմում է 33 կմ, ավազանի տարածքտ 103 կմ2 է։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Հունաստանի ֆիլիպինյան դպրոց
Հունաստանի ֆիլիպինյան դպրոց կամ Աթենքի ֆիլիպինյան դպրոց և մշակութային ակադեմիա (Φιλιππίνων Σχολή στην Ελλάδα), միջազգային դպրոց, որը գտնվում է Հունաստանի մայրաքաղաք Աթենքի Ամբելոկիպի շրջանում։
Դպրոցից բացի, Հունաստանի ֆիլիպինյան դպրոցում գործում է նաև մշակութային կենտրոն, որի գործունեությունը վերահսկվում է Հունաստանում Ֆիլիպինների դեսպանատան համապատասխան բաժանմունքի կողմից ։
Պատմություն
Նախագծվում էր եվրոպական որևէ երկրի տարածքում բացել ֆիլիպինյան դպրոց։ Դպրոցի շինարարական աշխատանքները սկսվել են 1997 թվականի սեպտեմբերի 9-ին և ավարտվել երկու տարի անց՝ 1999 թվականին։ Հունիսի 29-ին տեղի է ունեցել դպրոցի պաշտոնական բացման արարողությանը, որի ժամանակ ներկա է գտնվել Ֆիլիպինների նախագահը։
Դպրոցի շինարարական ծախսերի մեծ մասը հոգացել են Ֆիլիպինները։ Դպրոցի ստեղծման նախագիծը կազմվել է 1997 թվականին՝ Ֆիլիպինների նախագահի Աթենք կատարած աշխատանքային այցից հետո։ Այն հավատարմագրված է Ֆիլիպինների կրթության դեպարտամենտի կողմից ։
Դպրոց հաճախում են ոչ միայն ասիացիներ, այլև տեղացի հույներ։ 2010 թվականի տվյալներով դպրոցում սովորում է 185 ուսանող։
Ստամբուլի մեծ ավտոկայարան
Ստամբուլի մեծ ավտոկայարան (Büyük İstanbul Otogarı), Ստամբուլի կենտրոնական և ամենամեծ ավտոկայարանը, որը գտնվում է Ստամբուլի Բայրամփաշա շրջանում։ Իրականացնում է միջքաղաքային ուղևորափոխադրումներ։
Տեղակայում
Ավտոկայարանը գտնվում է Ստամբուլի եվրոպական հատվածում՝ Բայրամփաշա շրջանում։ Այն Թուրքիայի և Արևելյան Եվրոպայի ամենամեծ ավտոկայարանն է, որի տարածքը կազմում է 242 000 մ²։ Տերմինալը ունի 324 պլատֆորմներ ։ Այստեղից կարելի է մեկնել Թուրքիայի գրեթե բոլոր քաղաքներ։ Ավտոկայարանից ավտոբուսները մեկնում են նաև Բալկանյան թերակղզու երկրներ, Իտալիա, Գերմանիա, Մոլդովա, Ուկրաինա, Վրաստան,Հայաստան, Ադրբեջան և Իրան։
Արտաքին հղումներ
Կատեգորիա:Ստամբուլ Կատեգորիա:Ստամբուլի շենքեր և կառույցներ Կատեգորիա:Ստամբուլի տրանզիտ կենտրոններ
Կամխուտ
Կամխուտ (նախկին անվանումը` Չախմախ), գյուղ Հայաստանի Հանրապետության Շիրակի մարզի Ամասիայի տարածաշրջանում, Գտաշեն գյուղից 2 կմ հարավ-արևմուտք։
Կամխուտ է վերանվանվել 1991 թ.-ի ապրիլի 3-ին։
Բնակչություն
Ըստ ՀՀ 2011 թ. մարդահամարի արդյունքների` Կամխուտի բնակչությունը կազմել է 2 մարդ ։ Մինչև 1989 թ. եղել է ադրբեջանաբնակ ։
Կամխուտի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ և երկրագործությամբ։
Պատմամշակութային կառույցներ
Կամխուտում է գտնվում VII դարի սբ. Աստվածածին խաչաձև գմբեթավոր եկեղեցին։
Ծանոթագրություններ
Կատեգորիա:Անիի շրջան Կատեգորիա:Շիրակի մարզի գյուղեր
Քամոտ (հեռուստասերիալ)
«Քամոտ» (Hercai), թուրքական հեռուստասերիալ։ Պրեմիերան կայացել է 2019 թվականի մարտի 15-ին թուրքական ATV հեռուստաալիքով ։
Սերիալի կարգախոսն է «Հեքիաթ սիրո մասին՝ ծնված վրեժից...» : 100-ից ավելի երկրներ սերիալը ցուցադրելու իրավունք են ձեռք բերել։ 2020 թվականի հուլիսի 5-ին հայտնի դարձավ, որ սերիալը կթարգմանվի Ռուսաստանում։ Բայց առայժմ անհայտ է մնում, թե որ ալիքն է ստանձնել սերիալի ցուցադրման իրավունքը։ Որոշ տվյալներով, այդ հեռուստաալիքը կարող է լինել «Домашный» կամ «Русский Бестселлер»-ը։
Սյուժե
Սերիալի դեպքերը տեղի են ունենում թուրքական Մարդինի մարզի Միդիադ քաղաքում, երկու հզոր՝ Ասլանբեյ և Շադօղլու ընտանիքների միջև։ Ասլանբեյ ընտանիքից երիտասարդ Միրանին 27 տարվա ընթացքում մեծացրել են վրեժի մասին մտքերով։ Իսկ Շադօղլու ընտանիքից Ռեյանը բարեհոգի աղջիկ է, ով հավատում է սիրուն։ Մի անգամ նրանց ճանապարհները խաչվում են և նրանք սիրահարվում են։ Սակայն աղջիկը նրա թշնամու դուստրն է, ումից նա երդվել էր վրեժխնդիր լինել...Երիտասարդները պետք է անցնեն բազմաթիվ փորձությունների և դժվարությունների միջով դեպի երջանկություն տանող ճանապարհին, ինչպես նաև կանգնեցնեն բազմամյա թշնամանքը իրենց ընտանիքների միջև ։
Նշումներ
<references group="Ն" />
Արտաքին հղումներ
Акын Акынозю и Эбру Шахин: Страстно влюбленные
Կատեգորիա:Հեռուստասերիալներ այբբենական կարգով Կատեգորիա:2019 հեռուստասերիալներ Կատեգորիա:Թուրքական հեռուստասերիալներ
Սոնժա
Սոնժա (Сонжа), գետ Ռուսաստանում, հոսում է Յարոսլավլի մարզով։ Գետաբերանը գտնվում է Սոտ գետի ձախ ափից 73 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Արսեն Մելիքյան (այլ կիրառումներ)
Հետևյալ հոդվածները Արսեն Մելիքյան անունն ունեցող անձանց մասին են՝
Սոլբա (գետ)
Սոլբա (Сольба), գետ Ռուսաստանում, հոսում է Յարոսլավլի մարզով։ Գետաբերանը գտնվում է Սաբլա գետի ձախ ափից 29 կմ հեռավորության վրա։ Գետի երկարությունը կազմում է 50 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վոլգա, գետը ենթաավազան չունի գետը թափվում է Վոլգա, գետի գետային ավազանը Օկի ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Պրինյանո Չիլենտո
Պրինյանո Չիլենտո (Prignano Cilento), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 870 մարդ, բնակչության խտությունը կազմում է 79 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 84060, հեռախոսային կոդ՝ 0974։
Եվգենի Օնեգին (ֆիլմ, 1958)
«Եվգենի Օնեգին» («Евгений Онегин»), խորհրդային գունավոր լիամետրաժ գեղարվեստական ֆիլմ-օպերա՝ բեմադրված 1958 թվականին «Լենֆիլմ» կինոստուդիայում ռեժիսոր Ռոման Տիխոմիրովի կողմից Պյոտր Չայկովսկու համանուն օպերայի մոտիվներով, որն էլ ստեղծվել է Ալեքսանդր Պուշկինի վեպի հիման վրա։ Օպերայի երաժշտությունը կրճատված է 108 րոպե տևողությամբ։ Գլխավոր մենակատարներն են Մեծ թատրոնի դերասանները՝ Գալինա Վիշնևսկայան, Լարիսա Ավդեևան և Եվգենի Կիբկալոն։
Պրինյանո Չիլենտո
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։
Եվգենի Օնեգին (ֆիլմ, 1958)
ԽՍՀՄ-ում ֆիլմի պրեմիերան տեղի է ունեցել 1959 թվականի մարտի 8-ին։
Պրինյանո Չիլենտո
Ծանոթագրություններ
Կատեգորիա:Իտալիայի բնակավայրեր